jkorsvik/nowiki_second_scrape_merged huggingface dataset:
Kristiania politifunksjonærers forening

Kristiania politifunksjonærers forening (Oslo politiforening) ble stiftet 28. oktober 1894. Foreningen hadde dette navnet til 1. mars 1925 da generalforsamlingen vedtok endring til dagens navn.Foreningen ble rekonstruert etter andre verdenskrig, 6. juni 1945, da Oslo Politis Befalsforening, Oslo Kriminalpolitiforening og Bærum-Asker Politiforening ble slått sammen og navnet endret til Oslo og Aker Politiforening. Allerede 29. januar 1946 ble foreningens navn på nytt endret til dagens.
På generalforsamlingen 30. mars 1955 ble det vedtatt å melde foreningen ut av Norsk Politiforbund. Splittelsen med Norsk Politiforbund varte nesten 20 år. I den perioden hadde de ansatte ved Oslo politikammer valg mellom fire fagorganisasjoner. Tre var tilsluttet Norsk Politiforbund, mens én var tilsluttet Politiets Sentralorganisasjon. De fire organisasjonene ble imidlertid samlet i Oslo Politiforening etter at Norsk Politiforbund og Politiets Sentralorganisasjon forhandlet seg frem til enighet om at alle politiorganisasjonene i Norge skulle samle seg i ett norsk politiforbund fra 1. januar 1975. Norsk Politiforbund og Lensmannsetatens Landslag ble én organisasjon 13. november 1997. Dette innebar at ansatte i politi- og lensmannsetaten sluttet seg til samme sentrale forbund - Politiets Fellesforbund. Oslo Politiforening sluttet seg fra samme dato til forbundet.
Oslo Politiforenings historie er beskrevet i bøker utgitt i forbindelse med foreningens 60-, 75- og 100-årsjubileum.
Etter 120 år, 5. mars 2014, fikk foreningen sin første kvinnelige leder, politioverbetjent Kristin Aga, som på årsmøtet formelt tok over etter Sigve Bolstad.


== Referanser ==
Elnar Remi Holmen

Einar Remi Holmen (født 28. oktober 1985) er en norsk politiker (FrP).
Fra november 2013 til juni 2017 var han politisk rådgiver for olje- og energiminister Tord Lien, deretter statssekretær i samme departement frem til desember 2017.
I november 2018 ble han administrerende direktør i Bodøregionens Utviklingsselskap.Holmen er oppvokst i Konsvikosen i Lurøy kommune. Han har fagbrev som elektriker og tavlemontør fra Kongsvegen videregående skole i Mo i Rana og Asphaugen videregående skole i Bodø.


== Referanser ==


== Eksterne lenker ==
(no) Elnar Remi Holmen hos Stortinget 
(no) Elnar Remi Holmen hos Norsk senter for forskningsdata 
(no) Presentasjon hos regjeringen.no
André R. Kolve

André Rajan Kolve (født 18. juni 1978) er en norsk journalist, kommunikasjonsrådgiver og tidligere politiker (FrP) fra Porsgrunn. Han har vært politisk rådgiver i Justis- og beredskapsdepartementet og statssekretær for finansminister Siv Jensen.Kolve har bakgrunn som journalist i Porsgrunns Dagblad (1999–2006) og Telemarksavisa (2006–2010) og var kommunikasjonsrådgiver i Fremskrittspartiets stortingsgruppe fra 2010 til 2013. 16. oktober 2013 ble han utnevnt til politisk rådgiver for justis- og beredskapsminister Anders Anundsen. 16. desember 2015 ble han utnevnt som statssekretær i Finansdepartementet. Han gikk av 20. desember 2016. Kolve ble deretter seniorrådgiver i kommunikasjonsbyrået Gambit Hill+Knowlton (2017-2020), og er fra august 2020 partner og seniorrådgiver i TRY Råd. 


== Referanser ==


== Eksterne lenker ==
(no) Andre Rajan Kolve hos Norsk senter for forskningsdata
Agder OPS Vegselskap

Agder OPS Vegselskap AS er et selskap organisert for å prosjektere, finansiere, bygge, drive og vedlikeholde E18 på strekningen mellom  Grimstad og Kristiansand. 
Selskapet inngikk kontrakt med Vegdirektoratet 23. juni 2006, og har ansvaret for veien fra prosjektering og drift til og med 2034. Agder OPS Vegselskap eies av Bilfinger Berger Project Investment S.à.r.l. (50 %), Sundt AS (35%) og E. Pihl & Søn AS (15 %). Selskapet mottar en godtgjørelse for hvert år i driftsperioden fra Vegdirektoratet. Den avtalte driftsperioden 25 år  fra ferdigstillelse - frem til 2034.
For byggingen av vegen inngikk Agder OPS Vegselskap avtale med CJV E18 Grimstad – Kristiansand ANS. Dette selskapet var et arbeidsfellesskap mellom det danske entreprenørselskapet E. Pihl & Søn AS og tyske Bilfinger Berger Ingenieurbau GmbH.
Motorveien mellom Timeneskrysset og Øygardsdalen (Kristiansand–Grimstad), en strekning på 36 km, ble åpnet i 2009.
Ulrikke Holmøy

Ulrikke Holmøy (født 5. februar 1987) er en norsk jurist og politiker for Fremskrittspartiet.
Etter oppveksten i Øksnes på Vesterålen, der hun var programleder i lokalradioen og engasjerte seg i å få etablert en lokal avdeling av Fremskrittspartiets ungdom, studerte hun økonomiske fag ved Sortland videregående skole 2003–06 og tok mastergrad i rettsvitenskap ved Universitetet i Tromsø fra 2006 til 2010, på avhandlingen «EØS-rettslige rammer for norsk pengespillpolitikk».Samtidig var hun formann i Nordland FpU 2006–2010.Hun flyttet til Oslo og tok  eksamen i internasjonal privatrett fra Universitetet i Oslo i 2011. Etter en par år som advokatfullmektig hos Torkildsen & Co., ble hun den 11. november 2013 utnevnt til politisk rådgiver med ansvar for media og kommunikasjon for Robert Eriksson som var  arbeids- og sosialminister.  

 – Kunne du tenkt deg å være statsråd? – Hvis Siv hadde ringt, er sjansen stor for at jeg hadde sagt ja. Men jeg er kanskje for ung?? 

Hun ble avsatt som rådgiver den 18. september 2015.
 min tidligere politiske rådgiver var åpenbart i overkant ivrig på at jeg skulle synge karaoke 

Eriksson ble avsatt som minister 16. desember 2015.Holmøy  er fra 2016 tilknyttet Advokatkontoret Føyen Torkildsen, der hun blant annet har ansvar for nedbemanning og oppsigelsessaker. Etter dette ble det BDO.


== Referanser ==
Morten Storebø

Morten Storebø (født 13. juli 1983) er en norsk politiker (Høyre). Fra 2015 er han ordfører i Austevoll i Hordaland.
Han var politisk rådgiver for næringsminister Monica Mæland 2013–2015.
Storebø har studert bedriftsøkonomi ved BI Bergen 2003–2004 og medievitenskap ved Universitetet i Bergen 2004–2007.
Han er sønn av Inge Bjarne Storebø og sønnesønn av Rikard Storebø, som også har vært ordførere i Austevoll.


== Referanser ==


== Eksterne lenker ==
Presentasjon hos regjeringen.no
Audun Halvorsen

Audun Halvorsen (født 1978) er en norsk politiker (H). Han var politisk rådgiver for statsråd Ine Marie Eriksen Søreide i Forsvarsdepartementet 2013–2017 og statssekretær i Utenriksdepartementet under ledelse av utenriksminister Søreide 2017–2021. Halvorsen var tidligere utenriks- og forsvarspolitisk rådgiver for Høyres stortingssekretariat.Audun Halvorsen er cand.mag. i statsvitenskap, offentlig rett og privatrett fra Universitetet i Oslo (1998–2003), og har kurs på mastergradsnivå i freds- og konfliktstudier ved samme universitet.Han vokste opp i Rygge.


== Referanser ==


== Eksterne lenker ==
(en) Audun Halvorsen – kategori av bilder, video eller lyd på Commons 
(no) Audun Halvorsen hos Norsk senter for forskningsdata 
(no) Presentasjon hos regjeringen.no
Sozzini

Sozzini, Sozini, Socini eller Socin er en italiensk adelsslekt som stammer fra bystaten Siena i Toscana, der familien var bankierer, kjøpmenn, jurister og akademikere. Familien har blitt beskrevet som «det mest kjente juristdynastiet i renessansen». Flere medlemmer av familien var kjent som fritenkere og humanister i renessansen. Blant kjente medlemmer av familien er teologen Fausto Sozzini, som socinianismen er oppkalt etter, fritenkeren Celso Sozzini, juristen Mariano Sozzini og renessansehumanisten Lelio Sozini.


== Grenen fra Basel ==
En gren av Sozzini-familien forlot Siena rundt 1413 som følge av stridighetene mellom ghibellinerne og guelferne, og slo seg ned i Bellinzona, som da var underlagt Milano. Sozzini-familien ble forvist fra Bellinzona i 1555 sammen med andre protestanter (ca. 150 til sammen), etter at de hadde nektet å gi avkall på den nye troen. Familien kom da som religionsflyktninger til Basel, der de etterhvert tok i bruk skrivemåten Socin.
I Basel var familien velstående kjøpmenn og borgere, og Socin ble en av Basels ledende patrisierfamilier. Flere slektsmedlemmer var medlemmer av regjeringen og Emanuel Socin (1628–1717) ble borgermester. Familien mottok en adelsstadfesting av den tysk-romerske keiseren mens de bodde i Bellinzona i 1551.

		


== Våpen ==
I sølv en opprett svart løve med rød tunge og klør, i øvre høyre hjørne (noen ganger over potene, andre ganger mellom) en rød kule. Som hjelmtegn samme figur. Familiens våpen er kjent siden tidlig på 1300-tallet, da det ble brukt av bl.a. notaren Ser Mino Sozzi (død 1340), og har blitt ført sammenhengende frem til vår tid av både linjene i Italia og Basel.


== Referanser ==


== Eksterne lenker ==
(en) House of Sozzini – kategori av bilder, video eller lyd på Commons
Apeltastes

Apeltastes er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Utseende ==
Middelsstore (ca. 15 millimeter), avlange gullbasser. De bakerste ryggleddet (pygidium) er avlangt. Dekkvingene er brunoransje med svarte flekker. Hannene har kvaster av gule hår på mellom- og bakbeina.


== Levevis ==
Disse artene er livlige biller som flyr i solskinn. De besøker blomster for å ete pollen.


== Utbredelse ==
Slekten er utbredt i Mexico.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Apeltastes Howden, 1968
Apeltastes chiapasensis Howden, 1994
Apeltastes elongatus Howden, 1968


== Kilder ==
Howden, H.F. (1994) A New Mexican Apeltastes Howden and notes on Guatemalan Paragnorimus Becker (Scarabaeidae: Trichiinae). The Coleopterists Bulletin 48(4): 349-353 [1]


== Eksterne lenker ==
(en) Apeltastes i Encyclopedia of Life 
(en) Apeltastes i Global Biodiversity Information Facility 
(en) Apeltastes hos ITIS 
Apeltastes – detaljert informasjon på Wikispecies
Olaf Nygaard

Olaf Nygaard (født 5. september 1894 i Kristiania, død 1. april 1978 samme sted) var en norsk OL-syklist og verksmester.
Han syklet 175 km landeveisritt for Norge under Sommer-OL 1920 i Antwerpen den 13. august 1920.  Han ble nr. 35 individuelt, og var den nest svakeste av de fire norske deltakere.  De individuelle tidene ble lagt sammen (addert), og Norge med Nygaard fikk da den åttende beste sammenlagte tid, i det som da utgjorde lagkonkurransen. Nygaard var en av seks som ble sendt til OL etter å ha vunnet det 150 km lange Ridtet om Kongens vandrepræmie avholdt den 11. juli 1920.  Han representerte Sykkelklubben Glimt i Kristiania inntil denne la ned og han gikk over til Idrettsklubben Hero.  For Norges Cykleforbund var han leder 1928 til 1932, og i 1931 var han dommer under verdensmesterskapet i sykling.  Fra 1946 var han også med i Norges sykkelstyre. I det sivile var han verksmester ved Thunes mekaniske verksted som bygget lokomotiv til Norges Statsbaner. Han var sønn av syerske Sina Nygaard (født 1862) som var fra Odalen.


== Meritter ==
Glimts internasjonale sykkelritt:  Nr. 7 i 1913
Hadeland rundt: Seier i 1919 med 7.35.59.
Norgesmesterskapet i sykkel. Seier i 1920
Norge under Sommer-OL 1920 i Antwerpen.


== Referanser ==


== Eksterne lenker ==
(en) Olaf Nygaard – Olympedia 
(en) Olaf Nygaard – Sports-Reference (OL-resultater – arkivert) 
(en) Olaf Nygaard – ProCyclingStats 
(en) Olaf Nygaard – Cycling Archives
Peltotrichius

Peltotrichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Levevis ==
Disse artene er livlige biller som flyr i solskinn. De besøker blomster for å ete pollen.


== Utbredelse ==
Slekten er utbredt i Mellom-Amerika.


== Systematisk inndeling ==
Slekten er nylig blitt synonymisert med Paragnorimus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Peltotrichius Howden, 1968 - skal nå hete Paragnorimus
Peltotrichius glaseri Howden, 1971
Peltotrichius linea (Burmeister, 1841)


== Eksterne lenker ==
(en) Peltotrichius i Encyclopedia of Life 
(en) Peltotrichius i Global Biodiversity Information Facility
Platygeniops

Platygeniops er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).


== Utseende ==
Middelsstore, litt flate, rødbrune til svarte gullbasser.


== Levevis ==
Ingenting synes å være kjent om biologien til disse sjeldne billene.


== Utbredelse ==
Artene lever i Sørøst-Asia (Thailand, Burma, Malaya, Borneo), men det er bare kjent en håndfull eksemplarer av dem.


== Systematisk inndeling ==
Slektens systematiske plassering er ganske usikker, blant annet fordi det nesten bare er funnet hunner. Disse viser nesten utelukkende primitive karaktertrekk innen Cetoniidae.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Osmodermatini Schenkling, 1922
Slekten Platygeniops Krikken, 1978
Platygeniops elongatus Jakl & Krikken, 2011
Platygeniops exspectans Krikken, 1978


== Kilder ==
Jakl, S. & Krikken, J. (2011) Description of a second species in the enigmatic Southeastern Asian genus Platygeniops (Coleoptera: Scarabaeidae: Cetoniinae). Zootaxa 3003: 63-68. [1]


== Eksterne lenker ==
Bilde av Platygeniops elongatus
(en) Platygeniops i Encyclopedia of Life 
(en) Platygeniops i Global Biodiversity Information Facility 
Platygeniops – detaljert informasjon på Wikispecies
Philipp Stölzl

Philipp Stölzl (1967–) er en tysk regissør som inscensetter spillefilmer, reklamespots, musikkvideoer og operaer.


== Filmografi ==


=== Kinofilmer ===
1999: Morituri Te Salutant, kortfilm
2002: Baby
2008: Nordwand
2010: Goethe!
2012: Die Logan Verschwörung
2013: Der Medicus


=== Operaer ===
2005 Der Freischütz: Südthüringisches Staatstheater
2006 Rubens und das Nicht-Euklidische Weib: Ruhrtriennale
2007 Benvenuto Cellini: Salzburger Festspiele
2008 Faust: Theater Basel
2009 Der fliegende Holländer: Theater Basel
2010 Rienzi: Deutsche Oper Berlin
2010 Die Fledermaus: Staatsoper Stuttgart
2011 Orpheus in der Unterwelt: Staatsoper Berlin
2012 Parsifal: Deutsche Oper Berlin
2013 Il Trovatore: Theater an der Wien


=== Videoer ===
1997 Rammstein: Du hast
1997 Rammstein: Das Modell, unveröffentlicht
1997 Faith No More: Stripsearch
1998 Witt/Heppner: Die Flut
1998 Rammstein: Du riechst so gut
1998 Rammstein: Stripped
1998 Marius Müller-Westernhagen: Ich bin wieder hier
1998 Gianna Nannini: Giorno Disumano
1998 VAST: Pretty When You Cry
1999 Marius Müller-Westernhagen: Supermann
1999 Mr. X & Mr. Y: Viva La Revuluccion
1999 Marius Müller-Westernhagen: Durch Deine Liebe
1999 Garbage: The World is not Enough
1999 Marius Müller-Westernhagen: Radio Maria Open Air Tour
2000 Madonna: American Pie
2000 a-ha: Minor Earth Major Sky
2000 Marius Müller-Westernhagen: Rosanna
2001 Die Ärzte: Rock'n Roll Übermensch
2001 Marius Müller-Westernhagen: Nimm mich mit 2000
2003 Evanescence: Bring Me To Life
2003 Evanescence: Going Under
2003 Luciano Pavarotti, Il Canto
2004 Evanescence: Everybody's Fool
2004 Rosenstolz: Liebe ist alles
2004 Die Toten Hosen: Ich bin die Sehnsucht in Dir
2005 Anastacia: Heavy on my heart
2005 Marius Müller-Westernhagen: Eins
2008 Die Toten Hosen: Strom


== Utmerkelser ==
Best Director of the Year for musikkvideoen der Band VAST til sangen Pretty When You Cry
Diverse gullplater for sine videoer
Videoene til Wieder Hier og Die Flut ble nominert til Echo 1999
Musikkprisen Comet 2000 for musikkvideoen Nimm mich mit
Berliner Bär (B.Z.-Kulturpreis) 2001
Musikkvideo av Evanescence til sangen Bring Me To Life ble nominert til NYC MTV Music Award 2003


== Referanser ==


== Eksterne lenker ==
Hjemmeside
(en) Philipp Stölzl på Internet Movie Database 
(sv) Philipp Stölzl i Svensk Filmdatabas 
(da) Philipp Stölzl på Filmdatabasen 
(da) Philipp Stölzl på Scope 
(fr) Philipp Stölzl på Allociné 
(en) Philipp Stölzl på AllMovie 
(en) Philipp Stölzl hos The Movie Database 
www.nordwand-film.de – Offisiell side for filmen «Nordwand»
Hjemmeside til filmen Goethe!
KlassikInfo.de – Omtale av Stölzls iscenesetting av Hector Berlioz' opera Benvenuto Cellini under Salzburger Festspiele 2007
Caroline Bisson

Caroline Bisson (født 23. januar 1975 i Ottawa) er en canadisk funksjonshemmet langrennsløper og skiskytter. Hun konkurrerer i klassen LW6. 
Hun fikk diagnostisert beinkreft i 2009, som gjorde at hun måtte amputere skulderen, skulderbeinet, armen og deler av brystet på venstre side av kroppen. Hun begynte med langrenn i 209, før hun fikk diagnosen, men fortsatte med langrenn etter operasjonen. Hun har også tidligere vært aktiv mosjonist, og har fullført flere maratonløp. 
Hun er bosatt i Gatineau i Québec. 


== Karriere ==
Bisson deltok første gang i World Cup i langrenn og skiskyting i 2012 (Para-Nordic Ski and Biathlon World Cup). I åpningsrennet i Canmore i World Cup for funksjonshemmede i sesongen 2013/14 kom hun på 6.-plass i mellomdistanse i langrenn, og også 6.-plass i alle tre skiskytingøvelsene. 
Hun deltar i både skiskyting og langrenn under Paralympiske vinterleker 2014.


== Referanser ==


== Eksterne lenker ==
Offisielt nettsted 
Sotsji 2014 - Caroline Bisson Arkivert 6. mars 2014 hos Wayback Machine.
Paralympics Canada - Caroline Bisson Arkivert 6. mars 2014 hos Wayback Machine.
Parque Explora

Parque Explora er et interaktivt vitenskapsmuseum i Medellín i Colombia. Det inneholder Latin-Amerikas største ferskvannsakvarium, et 3D-auditorium, et planetarium, et fjernsynsstudio og et vivarium, i tillegg til andre attraksjoner.
Museet er utforma av arkitekten Alejandro Echeverri. De fire røde kubeaktige delene huser museets vitenskaps- og teknologiavdelinger.
Parque Explora befinner seg nord i byen, i Zona Norte, mellom Medellíns botaniske hage og Parque Norte. Universidad metrostasjon ligger ved sida av museet.


== Eksterne lenker ==
Offisielt nettsted 
(en) Parque Explora – kategori av bilder, video eller lyd på Commons
Carlos Vives

Carlos Alberto Vives Restrepo (født 7. august 1961 i Santa Marta) er en colombiansk sanger, komponist og skuespiller. I sangene sine blander han tradisjonell colombiansk musikk som vallenato og cumbia med pop og rock. Han har vunnet én Grammy Award og sju Latin Grammy Awards.


== Diskografi ==


=== Studioalbum ===
1986: Por fuera y por dentro
1987: No podrás escapar de mí
1989: Al centro de la ciudad
1991: Escalona un canto a la vida
1992: Escalona Volumen 2
1993: Clásicos de la provincia
1995: La tierra del olvido
1997: Tengo fe
1999: El amor de mi tierra
2001: Déjame entrar
2004: El rock de mi pueblo
2009: Clásicos de la provincia II
2013: Corazón profundo
2014: Más corazón profundo


=== Samlealbum ===
1994: 20 de colección
2000: 15 éxitos
2002: Canta los clásicos del vallenato
2005: Romántico


== Referanser ==


== Eksterne lenker ==
(es) Offisielt nettsted 
(en) Carlos Vives – kategori av bilder, video eller lyd på Commons 
(en) Carlos Vives – galleri av bilder, video eller lyd på Commons 
(en) Carlos Vives på Internet Movie Database 
(en) Carlos Vives hos The Movie Database 
(en) Carlos Vives på Apple Music 
(en) Carlos Vives på Discogs 
(en) Carlos Vives på MusicBrainz 
(en) Carlos Vives på SoundCloud 
(en) Carlos Vives på Spotify 
(en) Carlos Vives på Songkick 
(en) Carlos Vives på Last.fm 
(en) Carlos Vives på AllMusic 
Carlos Vives på Twitter 
Carlos Vives på Facebook 
Carlos Vives på Instagram 
Carlos Vives på YouTube 
Carlos Vives på YouTube 
Carlos Vives på TikTok
Skjortering

Skjortering eller halsring er en enkel ring eller sølje som er brukt både av menn, kvinner og barn for å holde skjorten eller serken sammen i halsen. Den har vært bruk over hele landet og har hatt mange forskjellige betegnelser. Mindre skjorteringer kalles ofte for spretter. Typen er kjent i vikingtiden, og i middelalderen var den i bruk både i Norden, i Storbritannia og på kontinentet.Skjorteringer kan være glatte og enkle uten dekor, støpt med ornamenter eller dekorert med graverte ornamenter eller påsatt dekor i filigran. Utover på 1800-tallet ble det i flere områder både i Norge og i Sverige populært med vedheng på skjorteringer slik som runde blad, kors, solhjul eller dobber. De fleste skjorteringer har én torn for å feste den til skjorten, men det er også brukt skjorteringer med to torner plassert på tvers av hverandre. Skjorteringer har vært laget både i sølv, messing og bronse. Fra middelalderen er det fra kontinentet er det også bevart en rekke skjorteringer i gull med edle stener.For større skjorteringer med mer dekor se: hornring, byggkornsølje, bursring og glibbsølje.


== Litteratur ==
Berge, Rikard (1925): Norskt bondesylv. Risør. Opptrykk utgitt av Noregs Boklag 1975. ISBN 82 522 0102 4
de Caprona, Yann (2013): Norsk etymologisk ordbok. Oslo. ISBN 978-82-489-1054-1
Fossberg, Jorunn (1991): Draktsølv. Universitetsforlaget.  ISBN 82-00-07340-8
Fossberg, Jorunn (1971): Smykker: Middelalder. I Kulturhistorisk leksikon for nordisk middelalder, bd 16, spalte 278-286. Oslo.
Noss, Aagot (1986): Draktsølvet frå DEN NORSKE SAMLINGA, NORDISKA MUSEET STOCKHOLM. Norsk Folkemuseum, Oslo.


== Referanser ==


== Eksterne lenker ==
Se skjorteringer i DigitaltMuseum
Halsringen fra Hedmark, artikkel hos Norgeshistorie.no
Jenni Asserholt

Jenni Asserholt (født 8. april 1988 i Örebro), svensk ishockeyspiller som deltok i de olympiske vinterleker 2006 i Torino, 2010 i Vancouver og 2014 i Sotsji.
Asserholt vant en olympisk sølvmedalje i ishockey under vinter-OL 2006 i Torino. Hun var med på det svenske laget som kom på andreplass i ishockeyturneringen for damer bak Canada. De vant semifinalen med 3-2 over USA men tapte finalen mot Canada med 1-4.


== OL-medaljer ==
2006  Torino -  Sølv i ishockey, damer  Sverige


== Referanser ==


== Eksterne lenker ==
(en) Jenni Asserholt – Olympedia 
(en) Jenni Asserholt – Sports-Reference (OL-resultater – arkivert) 
(sv) Jenni Asserholt – Sveriges olympiske komité 
(en) Jenni Asserholt – Eurohockey.com 
(en) Jenni Asserholt – Eliteprospects.com
Emma Eliasson

Emma Eliasson (født 8. april 1989 i Kiruna), svensk ishockeyspiller som deltok i de olympiske vinterleker 2006 i Torino, 2010 i Vancouver og 2014 i Sotsji.
Eliasson vant en olympisk sølvmedalje i ishockey under vinter-OL 2006 i Torino. Hun var med på det svenske laget som kom på andreplass i ishockeyturneringen for damer bak Canada. De vant semifinalen med 3-2 over USA men tapte finalen mot Canada med 1-4.


== OL-medaljer ==
2006  Torino -  Sølv i ishockey, damer  Sverige


== Referanser ==


== Eksterne lenker ==
(en) Emma Eliasson – Olympedia 
(en) Emma Eliasson – Sports-Reference (OL-resultater – arkivert) 
(sv) Emma Eliasson – Sveriges olympiske komité 
(en) Emma Eliasson – Eurohockey.com 
(en) Emma Eliasson – Eliteprospects.com
Jenny Lindqvist

Jenny Lindqvist (født 21. juli 1978 i Stockholm), svensk ishockeyspiller som deltok i de olympiske vinterleker 2006 i Torino.
Lindqvist vant en olympisk sølvmedalje i ishockey under vinter-OL 2006 i Torino. Hun var med på det svenske laget som kom på andreplass i ishockeyturneringen for damer bak Canada. De vant semifinalen med 3-2 over USA men tapte finalen mot Canada med 1-4.


== OL-medaljer ==
2006  Torino -  Sølv i ishockey, damer  Sverige


== Referanser ==


== Eksterne lenker ==
(en) Jenny Lindqvist – Olympics.com 
(en) Jenny Lindqvist – Olympic.org 
(en) Jenny Lindqvist – Olympedia 
(en) Jenny Lindqvist – Sports-Reference (OL-resultater – arkivert) 
(sv) Jenny Lindqvist – Sveriges olympiske komité 
(en) Jenny Lindqvist – Eurohockey.com 
(en) Jenny Lindqvist – Eliteprospects.com